A lenguaniza de Graus ye reconoixida en a suya redolada como una d'as millors. A lenguaniza fresca de Fuents d'Ebro ye con canela y anís. En Aragón, Castiella-La Mancha y País Valencián, a lenguaniza fresca se conserva en perolas d'archila, dimpués d'estar liucherament frita en aceite d'oliva, que dimpués cubre os trozos d'embutiu, preservando-los de l'aire. Ista tecnica recibe o nombre d' embutiu d'orza u simplament orza (d'o latín urcea "pichera"), per o recipiente an se preserva.